**KASVATUSKESKUSTELU YLÄMYLLYN KOULUSSA 23.10.2023 ALKAEN**

Oppilas, joka häiritsee opetusta tai muuten rikkoo koulun järjestystä, menettelee vilpillisesti tai kohtelee muita oppilaita tai koulun henkilökuntaa epäkunnioittavasti tai heidän ihmisarvoaan loukkaavasti, voidaan ensisijaisesti määrätä osallistumaan yhteensä enintään kaksi tuntia kestävään kasvatuskeskusteluun.  
  
Kasvatuskeskustelussa yksilöidään siihen johtanut teko tai laiminlyönti yhdessä oppilaan kanssa ja tarvittaessa selvitetään laajemmin käyttäytymisen syyt ja seuraukset sekä keinot, joilla käyttäytymistä ja oppilaan hyvinvointia voidaan koulussa parantaa. Tavoitteena on saada oppilas jatkossa toimimaan toisin.  
  
Kasvatuskeskustelua käytetään yleensä ensisijaisena ojentamisena. Keskustelusta ilmoitetaan mahdollisuuksien mukaan etukäteen oppilaan huoltajille. Kake on yksi lain määrittämistä koulun seuraamusmuodoista. Se on tehokas tapa huolehtia ei toivottujen asioiden tiedotuksesta kotiin ja myös keino oppilaan oman vastuun lisäämiseen itsestään ja muista.  
  
Keskustelu kirjataan Wilman lomakkeelle. Oppilas soittaa kake-puhelun huoltajalle koulun puhelimesta. Jos huoltajaa ei keskustelun aikana tavoiteta, lähettää opettaja hänelle asiasta Wilma-viestin, johon pyytää kuittauksen.   
  
**KAKE KÄYTÄNNÖSSÄ:**  
  
1. Opettaja avaa Wilmaan kake-lomakkeen, ja juttelee luokanvalvojan kanssa asiasta.   
2. Jos epäasialliseen käytökseen puuttunut opettaja ei voi itse pitää kakea, luokanvalvoja pitää sen tai ohjaa eteenpäin seuraavalle opettajalle (listan mukaan).

**KAKEN KULKU:**

3. Oppilas kertoo omin sanoin, mitä on tapahtunut ja mikä meni väärin.  
4. Oppilas keksii itse parannusehdotuksen käytökselleen/tilanteeseen.  
5. Oppilas soittaa huoltajalle heti koulun aikuisen läsnä ollessa koulun puhelimesta. Puhelu on hyvä käydä kaiuttimen välityksellä.  
6. Sovitaan (tarvittaessa) seurantapäivä ja kerrotaan muut seuraamukset, jos tilanne ei korjaannu.  
7. Vakavasta rikkeestä (esim. väkivallasta) voi seurata myös jokin muu rangaistus, joka suoritetaan normaalisti koulun käytäntöjen mukaisesti. Väkivaltatilanteista tehdään aina myös uhka- ja vaaratilanneilmoitus (löytyy teamsistä lomakkeet kansiosta).  
8. Jos oppilas toimii toistuvasti koulun sääntöjen vastaisesti, seuraavaan kakeen voidaan pyytää mukaan opettajan lisäksi muita koulun aikuisia tai huoltajat. Voidaan myös antaa jälki-istunto opettajan harkinnan mukaan.  
9. Jos oppilaan käytös ei korjaannu, pidetään huoltajapalaveri tai aloitetaan opiskeluhuollon toimet.

**OHJE HUOLTAJILLE**  
  
Kun lapsesi soittaa sinulle kasvatuskeskustelusta, toivomme sinun huomioivan seuraavat asiat:  
  
Käy keskustelu rauhallisesti  
Kysy lapselta: Mitä on tapahtunut? Kuinka aiot asian selvittää?  
Kuuntele lasta.  
Kannusta lasta hoitamaan asia kuntoon.  
Kiitä lastasi ilmoituksesta ja asian kertomisesta.  
  
**TYYPILLISIÄ KASVATUSKESKUSTELUASIOITA OVAT:**

**(huom. tarvittaessa näistä voi antaa suoraan jälki-istunnonkin)**  
  
-luvaton koulun alueelta poistuminen  
-jatkuva myöhästely (5 merkintää)

-opiskelu- ja liikunta ja välineiden unohdus (5 merkintää)  
-jatkuva koulu- tai kotitehtävien laiminlyönti (3 merkintää 🡪 määräys läksytunnille), jos jatkuu 🡪 kake/jälki-istunto  
-toistuva oppituntien häirintä (3 merkintää)

-kännykän käyttö luvatta (3 merkintää)  
-epäasiallinen kielenkäyttö  
-ilkivalta koulurakennusta, koulun irtaimistoa, opettajan tai oppilastoverin omaisuutta kohtaan  
-lunttaaminen  
-opettajan ohjeiden noudattamatta jättäminen  
-vilpillinen käytös  
-varastaminen  
-teräaseen tai tulentekovälineiden tuominen kouluun  
-tupakointi ja tupakointivälineiden hallussapito: 1. kerta tupakkakake, 2. kerta jälki-istunto, 3. kerta jälki-istunto ja ilmoitus poliisille ja/tai lastensuojeluun

- jatkuva toisen kimpussa ”nujuaminen”  
-väkivaltainen käytös (tästä yleensä jälki-istunto)  
  
  
Mikäli kasvatuskeskustelu ei johda toiminnan muutokseen toivottuun suuntaan voidaan käyttää muita laissa määriteltyjä tuki- ja kurinpitokeinoja.  
Toistuvasta ja/tai äkillisestä vaarallisesta väkivaltaisesta käyttäytymisestä teemme lastensuojeluilmoituksen. Tarvittaessa olemme myös yhteydessä poliisiin.